Sulaiman Ninam Shah

Allahyarham Tun Dato' **Sulaiman bin Ninam Shah** (2 Januari 1920 – 5 Julai 2003) dilahirkan di Kampung Sarang Buaya, Muar, Johor, Malaysia daripada keturunan darah India Muslim (Mamak)-Melayu. Sulaiman Ninam Shah merupakan seorang usahawan perniagaan yang berjaya, ahli veteran politik, bekas Ahli Dewan Undangan Negeri Johor bagi Parit Jawa (1959-1964) serta bekas Senator dan Speaker Dewan Negara. Beliau juga adalah salah seorang pengasas UMNO dan bekas Pengerusi Tetap UMNO (1976-2003).

## Keluarga
Sulaiman yang berkongsi hidup dengan Toh Puan Rose Othman sejak 1946 mempunyai sembilan anak, tiga darinya perempuan. Tujuh daripada mereka mewarisi minat utama beliau dengan melibatkan diri dalam perniagaan. Anak lelaki sulungnya, Datuk Kadar Shah Sulaiman mengikuti langkah bapanya di dalam pemilihan parti UMNO.

## Kehidupan Awal
Sulaiman memasuki alam kerjaya sebagai seorang konstabel polis di Johor pada tahun 1939. Tiga tahun kemudian, semasa Tanah Melayu berada di bawah pemerintahan Jepun, beliau dinaikkan pangkat menjadi Pegawai Kenderaan Polis dan kemudiannya sebagai Penolong Penguasa Polis (ASP) untuk bertugas sebagai Ketua Polis Daerah Muar sehingga Jepun menyerah kalah pada 1945. Pada tahun yang sama, Sulaiman mula berjinak-jinak dalam perniagaan dengan membuka kedai akhbar, buku dan majalah di Muar. Tahun berikutnya, Sulaiman berjaya mendapat tender membekalkan makanan keperluan kepada Hospital Muar. Pada tahun 1970-an, beliau telah menubuhkan sebuah syarikat usaha sama yang membuka ladang kelapa sawit di Segamat.

Sulaiman kemudiannya dilantik menjadi pengerusi dan pengarah di beberapa buah syarikat ternama seperti Budget Rent-A-Car, Laksamana Tour, Top Coach Builder, Malacca-Singapore Ekspress, Pelaburan Johor Bhd., T & T Properties, Menara Landmark dan juga Bank Rakyat.

## Politik
Sulaiman mula menceburkan diri dalam politik sejak tahun 1946 lagi, ketika penubuhan UMNO. Pada pilihan raya umum kedua, iaitu pada tahun 1959, beliau yang dicalonkan di bawah Perikatan berjaya menewaskan calon Pas dengan majoriti 7,020 undi untuk menjadi ahli Dewan Undangan Negeri Parit Jawa. Kerjayanya sebagai wakil rakyat tidak dapat bertahan lama akibat serangan jantung ketika berumur 40 tahun, menyebabkan Sulaiman membuat keputusan menarik diri dari bertanding pada tahun 1964.

Bagaimanapun, beliau terus mengekalkan jawatannya sebagai Timbalan Ketua UMNO Bahagian Muar sehingga 1967. Tahun berikutnya, beliau dilantik sebagai Pengerusi Tetap bahagian tersebut. Pada tahun 1976, Sulaiman mula memangku tugas sebagai Pengerusi Tetap UMNO walaupun beliau sebenarnya memegang jawatan timbalan. Beliau hanya dipilih secara rasmi pada tahun 1978 dan mengekalkan jawatan tersebut sehingga kematiannya.

Selain itu, Sulaiman pernah dilantik sebagai *senator* selama dua penggal mulai tahun 1979 di mana beliau turut dilantik menjadi Timbalan Speaker Dewan Negara pada penggal kedua.

## Perniagaan
Dari segi kegiatan kemasyarakatan, Sulaiman banyak terlibat dalam persatuan-persatuan yang berkaitan dengan bidang perniagaan utama yang diceburinya iaitu pengangkutan. Antaranya ialah sebagai Presiden Persatuan Pengusaha-Pengusaha Bas Se-Malaysia dan ahli jawatankuasa Persatuan Pengusaha Pengangkutan Pan-Malayan. 

Selain itu, beliau mengasaskan Dewan Perniagaan Melayu Cawangan Negeri Johor dan Rumah Anak-Anak Yatim Daerah Muar.

Berdasarkan jasa-jasa yang dicurahkannya kepada rakyat, parti dan negara, Sulaiman dikurniakan pingat Seri Setia Mahkota yang membawa gelaran **Tun** pada 2001..

## Kematian
Allahyarham meninggal dunia pada 5 Julai 2003, pukul 5.15 pagi setelah tidak sedarkan diri selepas menjalani rawatan kemoterapi di Pusat Perubatan Pantai, Kuala Lumpur akibat sakit leukemia.

Beliau meninggalkan seorang balu, Toh Puan Rose Othman, sembilan orang anak terdiri daripada enam lelaki dan tiga perempuan, 15 orang cucu dan dua cicit.

Jenazah Allahyarham dikafankan di rumah anak sulungnya, Datin Faridah di Petaling Jaya sebelum dibawa pulang ke rumah Allahyarham di Jalan Abdul Rahman, Muar, Johor untuk disembahyangkan. Allahyarham selamat dikebumikan di Tanah Perkuburan Islam Bakri Batu 6, Jalan Bakri selepas solat Asar.

## Penglibatan Hayat
*Kerjaya, Perkhidmatan Awam dan Kerajaan
**1939-1942 Police Constable, Royal Malaysian Police. Dia kemudiannya dinaikkan pangkat sebagai Inspektor.
**1943 Memulakan perniagaan sebagai penjual surat khabar, majalah dan buku-buku agama Islam.
**1954 Ahli Johor State Council.
**1955 Committee Member, the Committee of Privileges, Johor State Council.
**1957 Deputy President, Batu Pahat Town Council, Johor.
**1959 Chairman, Johor Legislative Assembly Committee.
**Chairman, Johor Local Government Committee.
**1959 State Assemblyman for Parit Jawa, Johor.
**1968 Vice President, the Associated Malay Chambers of Commerce of Malaysia (now known as the Malay Chamber of Commerce and Industry).
**Mar 6, 1976-Aug 1976 Acting President, the Malay Chamber of Commerce and Industry (following Tengku Razaleigh's resignation as its President).
**Apr 5, 1979 Senator, Malaysian Parliament.
**Mar 30, 1982-May 3, 1982 Acting President, the Malay Chamber of Commerce and Industry.
**Apr 2, 1982 Re-appointed Senator, Malaysian Parliament.
**Dec 14, 1982-Apr 1, 1985 Deputy President, the Senate.
 
*Politik dan Parti
**1965 Vice President, Muar UMNO Branch, Johor.
**1978 Member, UMNO Supreme Council.
**1978-1987 Permanent Chairman, UMNO.
**1980 Head, Muar UMNO Division, Johor.
**Jun 26, 1981 UMNO Re-appointed as the Permanent Chairman.
**May 1982 Returned unopposed as the Permanent. Chairman, UMNO.
**Jan 1, 1983 Head, Muar BN Division, Johor.
**May 25, 1984 UMNO Returned unopposed as the Permanent Chairman.
**1987 Lost in his bid for the UMNO Muar Presidency to Kahar Ahmad by a majority of 117 votes.
**Apr 24, 1987 UMNO Re-elected as the Permanent Chairman.
**1988 Permanent Chairman, UMNO Baru.
**Nov 1990 UMNO Returned unopposed as the Permanent Chairman.
**May 11, 2000-2003 UMNO Permanent Chairman, UMNO. (Returned unopposed)
 
*Perniagaan dan sosial.
**1985 Chairman Budget Rent-A-Car Service, Kuala Lumpur.
**Director Laksamana Tour Sendirian Berhad.
**Chairman Top Coach Builder Sendirian Berhad.
**Executive Malacca-Singapore Ekspress Berhad.
**Independent Board Member, Pelaburan Johor Berhad. 
**Chairman T & T Properties Sendirian Berhad.
**Chairman Menara Landmark 
**1965 President, St.John Ambulance Brigade, Johor.
**1968 Vice President, the Associated Malay Chambers of Commerce of Malaysia (now known as the Malay Chamber of Commerce and Industry).
**1969 Chairman, the Muar branch of the Royal Johore Shooters' Association.
**Council Member, Johore Business and Industry Club.
**President, Johore Malay Football Association.
**Chairman, Muar Chamber of Commerce, Johor.
**Mar 6, 1976-Aug 1976 Acting President, the Malay Chamber of Commerce and Industry (following Tengku Razaleigh's resignation as its President).
**Committee Member, the Pan-Malayan Road Transport Operators' Association.
**Chairman, the Bus Fare Committee of the Pan-Malayan Road Transport Operators' Association.
**Deputy chairman, Pertubuhan Kebajikan Anak-Anak Yatim Islam Muar, Johor.
**Chairman, Pan Malaysian Bus Operators Association. (PMBOA)
**Dec 17, 1985 President, the Senators Clubs.
**1987 Deputy President, the Malay Chamber of Commerce and Industry.
**Chairman, Federation of Women Entrepreneurs Association.
**Mar 23, 1984 Vice President, Johore Football Association.

## Anugerah dan Gelaran
*J.P. Justice of Peace.
*P.I.S. Pingat Ibrahim Sultan, Johor.
*1970 S.P.M.J. Seri Paduka Mahkota Johor, Johor. - Dato'
*Aug 1976 J.M.N. Johan Mangku Negara, by Agong.
*Oct 1976 S.S.I.J. Dato' Sri Setia Ismail Johor, Johor. - Dato'
*Jun 1984 P.S.M. Panglima Setia Mahkota, Agong. - Tan Sri
*Jun 4, 1994 P.M.N. Panglima Mangku Negara, Agong. - Tan Sri
*Jun 2, 2001 S.S.M. Seri Setia Mahkota Malaysia, Agong. - Tun
*Jun 2005 Anugerah Tokoh DPMM, Jasamu Dikenang, Dewan Perniagaan Melayu Malaysia (DPMM)..

## Buku
Beliau tidak mensia-siakan pengalamannya yang panjang dan berharga bersama UMNO sebaliknya dihimpunkan dalam sebuah buku autobiografi bertajuk *Tun Sulaiman Ninam Shah, Pengerusi Tetap UMNO*

## Lihat Juga
*Senarai penerima gelaran Seri Setia Mahkota 
*Senarai penerima gelaran Tun

## Rujukan

* Utusan Malaysia, 6 Julai 2003